recursal/SuperWikiNEXT-32B huggingface dataset:
**হিমালয়ান ফাইভ-রিং** (বৈজ্ঞানিক নাম: *Ypthima sakra (Moore)*) প্রজাতি *নিমফ্যালিডি* (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি।

আকার
----

হিমালয়ান ফাইভ-রিং এর প্রসারিত অবস্থায় ডানার আকার ৪৫-৫৫ মিলিমিটার দৈর্ঘ্যের হয়।

উপপ্রজাতি
---------

হিমালয়ান ফাইভ-রিং এর উপপ্রজাতিগুলো হলো:

* *Ypthima sakra sakra*
* *Ypthima sakra austeni*
* *Ypthima sakra nujiangensis*
* *Ypthima sakra leechi*
* *Ypthima sakra matinia*

### ভারতে প্রাপ্ত হিমালয়ান ফাইভ-রিং এর উপপ্রজাতি

ভারতে প্রাপ্ত হিমালয়ান ফাইভ-রিং এর উপপ্রজাতি হল-

* *Ypthima sakra sakra* Moore, [1858] – East Himalayan Five-ring
* *Ypthima sakra austeni* Moore, [1893] – Khasi Five-ring

বিস্তার
-------

এই প্রজাতি ভারত এর উত্তরাখন্ড থেকে অরুনাচল প্রদেশ, পাকিস্তান, নেপাল, ভূটান এবং মায়ানমার এর বিভিন্ন অঞ্চলে দেখা যায়।

বর্ণনা
------

প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-

এই প্রজাতির উভয় ডানার উভয়পৃষ্ঠ বাদামী বর্ণের এবং ডানার নিম্নতল সর্বত্র চকচকে সরু রেখায় ঘনভাবে চিত্রিত। সামনের ডানার নিম্নতলে শীর্ষভাগে একটি বড় দুই চক্ষুতারা যুক্ত চক্ষুবিন্দু বর্তমান। পিছনের ডানার নিম্নপৃষ্ঠে শীর্ষভাগে দুটি এক তারা বিশিষ্ট চক্ষুবিন্দু একত্রে সংযুক্ত এবং নিম্নবর্তী অপর ৩টি চক্ষুবিন্দু অপেক্ষা বৃহত্তর। সর্বনিম্ন চক্ষুবিন্দুটি দুই চক্ষুতারা যুক্ত। সামনের ও পিছনের উভয় ডানাস্থ প্রতিটি চক্ষুবিন্দু হলুদ বলয় দ্বারা পরিবেষ্টিত।

ডানার উপরিতল নিম্নতল অপেক্ষা একটু বেশী কালচে। সামনের ডানার শীর্ষভাগে ২ তারা যুক্ত একটি চক্ষুবিন্দু এবং তার ঠিক নিচে একটি খুব ছোট, চক্ষুবিন্দু দেখা যায়। পিছনের ডানায় শীর্ষভাগে একটি ছোট এবং টর্নাস এর কাছে ৩টি ছোট চক্ষুবিন্দু লক্ষ্য করা যায়, যাদের মধ্যে সর্বনিম্ন চক্ষুবিন্দুটি সবচেয়ে ছোট। পুরুষ প্রকারে দাগ অথবা brand থাকে এবং এই প্রজাতির কোন শুষ্ক ঋতুরূপ নাই।

তথ্যসূত্র
---------

1. 1 2  Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 369। আইএসবিএন 9789384678012।
2. ↑  "*Ypthima* Hübner, 1818" at Markku Savela's *Lepidoptera and Some Other Life Forms*
3. ↑  "*Ypthima sakra Moore, [1858] - Himalayan Five-ring*"। *Butterflies of India*। সংগ্রহের তারিখ ৪ ডিসেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Isaac, Kehimkar (২০০৮)। The book of Indian Butterflies (1st সংস্করণ)। New Delhi: Oxford University Press। পৃষ্ঠা 354। আইএসবিএন 978 019569620 2।
5. ↑  Wynter-Blyth, Mark Alexander (১৯৫৭)। Butterflies of the Indian Region। Bombay, India: Bombay Natural History Society। পৃষ্ঠা 118। আইএসবিএন 978-8170192329।

উইকিমিডিয়া কমন্সে **ইপথিমা সাকরা** সংক্রান্ত মিডিয়া রয়েছে।
**উইমেন্স পিপল পার্টি** (তুর্কি: *Kadınlar Halk Fırkası*) তুরস্কে রাজনৈতিক দলের অন্যতম উদ্যোগসমূহের একটি ছিল। এটি নেজিহে মুহিদ্দিনের নেতৃত্বে রিপাবলিকান পিপলস পার্টির আগে প্রতিষ্ঠিত হয়েছিল।

প্রতিষ্ঠা ও কার্যক্রম
---------------------

যখন ১৯২৩ সালে প্রজাতন্ত্র ঘোষণা করা হয়, তখন নেজিহে মুহিদ্দীন ও ১৩ জন মহিলা নারী অধিকারের জন্য একটি মহিলা কমিটি জড়ো করার সিদ্ধান্ত নেন। পার্টি নারীদের জন্য ভোটাধিকার দাবি করে, গ্রীক শত্রু ও আনাতোলিয়ার অন্যান্য দখলদারদের বিরুদ্ধে বিজয়ে নারীরা তাদের অংশ অবদান রেখেছিল, এই যুক্তির ভিত্তিতে। মোস্তফা কামাল অবশ্য নিজের রাজনৈতিক দলের জন্য 'পিপলস পার্টি' নামটি ব্যবহার করার পরিকল্পনা করেছিলেন এবং ভেবেছিলেন যে নারীরা এখনও রাজনীতিতে সক্রিয় অংশগ্রহণের জন্য প্রস্তুত নয়।

জাতীয় সংগ্রামের পর, নারীরা তাদের কর্মের গতি বাড়িয়ে দেয়। পরিবর্তিত অবস্থার ফলে ও অটোমান সাম্রাজ্য থেকে আগত সঞ্চয়ের ফলে, নারীবাদ সম্পর্কে তাদের মতামত ও তাদের কার্যকলাপ শৈলী উভয়ই একটি রাজনৈতিক মাত্রা অর্জন করে, যা একে অপরকে নিশ্চিত করে। তারা বিশ্বাস করে যে তারা সেই দাবি ও বোঝাপড়া প্রকাশ করার প্রয়োজনীয় জায়গা পেয়েছে যা তারা তখন পর্যন্ত প্রকাশ করেনি। প্রথম ঢেউ সাম্যবাদী নারীবাদের তত্ত্ব থিসিস রক্ষার সঠিক সময় ছিল, কারণ এটা বিশ্বাস করা হয়েছিল যে প্রজাতন্ত্র একটি শাসনব্যবস্থা হিসেবে আসবে, যা ভুক্তভোগী নারীবাদের দাবি পূরণ করতে পারে এবং এই সঞ্চয় এখন সমাজে অর্জিত হয়েছে।

পার্লামেন্টে নির্বাচনী আইনে কিছু পরিবর্তন আনা হয়েছিল, কিন্তু এই পরিবর্তনগুলোতে নারীদের ভোটাধিকার বা নির্বাচিত হওয়ার অধিকার দেওয়া হয়নি, বিপরীতভাবে, দাবি করা হয়েছিল যে নারীরা রাজনৈতিক জীবনে প্রবেশের জন্য এখনও যথেষ্ট পরিপক্ক নয়। যাইহোক, নেজিহে মুহিদ্দীন ও১৩ জন আন্দোলনকর্মী নারী রাজনৈতিক অধিকার গ্রহণে দৃঢ় প্রতিজ্ঞ ছিলেন এবং এই লক্ষ্যে সংবাদমাধ্যমের মাধ্যমে জনমত গঠন শুরু করেছিলেন। নারীরা যারা নারীদের অধিকার আদায়ের জন্য সংগঠিত হওয়ার সিদ্ধান্ত নিয়েছিল, তারা নারী পরিষদের অধীনে সংগঠিত হয়ে একটি দল প্রতিষ্ঠা করার সিদ্ধান্ত গ্রহণ করে।

যদিও প্রস্তুতি নেজিহে মুহিদ্দিনের বাড়িতে অনুষ্ঠিত হয়েছিল, কমিটির প্রথম সভা ১৯২৩ সালের ১৫ই জুন দারুলফানুন কনফারেন্স হলে (ইস্তাম্বুল বিশ্ববিদ্যালয়) অনুষ্ঠিত হয়। বৈঠকে ‘উইমেন'স পিপল পার্টি’ নামে একটি রাজনৈতিক দল প্রতিষ্ঠার সিদ্ধান্ত গৃহীত হয়। পার্টির সময়সূচী সেই সময় সংবাদ মাধ্যমে স্থান পেয়েছিল। নেজিহে মুহিদ্দিনের নেতৃত্বাধীন দলটি কাজগুলি সম্পন্ন করে এবং দলটি প্রতিষ্ঠা করতে রিপাবলিকান পিপলস পার্টির আগে আবেদন জমা দেয়।

তথ্যসূত্র
---------

1. ↑  "Tatava yapınca üzerine basılıp geçilmiş bir kadının hikâyesi..."।
2. ↑  Os, Nicole A. N. M. Van. "Ottoman Muslim and Turkish Women in an International Context." European Review 13, no. 3 (2005): 459-79.
3. 1 2  Erkmen Güngördü, Sedef (২০১৯-০৯-১৭)। "Nezihe Muhiddin And Her" (পিডিএফ)। সংগ্রহের তারিখ ২০২০-১২-২৯।
উইকিপিডিয়ার বর্তমান প্রতীক
**উইকিপিডিয়ার প্রতীক** হচ্ছে কতিপয় জিগ্-স টুকরা দ্বারা নির্মিত একটি অসমাপ্ত পৃথিবী যার উপরের কয়েকটি খণ্ড নেই এবং প্রতিটি খণ্ড বিভিন্ন ভাষার একটি বর্ণ সংবলিত। এই বর্ণগুলো ঐ সকল ভাষায় উইকিপিডিয়া শব্দটি লিখতে ব্যবহৃত প্রথম বর্ণ। ইংরেজি উইকিপিডিয়ার ওয়েব পাতায় এই প্রতীকটির নিচে "Wikipedia" এবং "The Free Encyclopedia" কথাটি ওপেন সোর্স লিনাক্স লিবার্টিন ফন্টে লেখা থাকে।

গঠনশৈলী
-------

বিভিন্ন বর্ণসংবলিত প্রতীকের প্রতিটি অংশ উইকিপিডিয়ার বহুভাষিকতা প্রকাশ করে। উইকিপিডিয়া শব্দটি লিখতে বিভিন্ন ভাষায় যে আদ্যক্ষরগুলো প্রয়োজন হয়, সেই অক্ষরগুলোই খণ্ডসমূহে লিখিত হয়েছে। যেমন লাতিন ভাষা "W", যা "Wikipedia" শব্দের প্রথম বর্ণ। অন্যান্য বর্ণগুলো-

* কেন্দ্রে লাতিন ভাষা ⟨W⟩, উপরে জাপানি ভাষা ⟨ウィ⟩, নিচে সিরিলীয় লিপি ⟨И⟩, হিব্রু ⟨ו⟩ এবং এর নিচে আংশিক দৃশ্যমান তামিল ⟨வி⟩
* লাতিন ভাষা "W" এর বামে গ্রিক ⟨Ω⟩, এর নিচে চীনা ভাষা ⟨維⟩, কন্নড় ⟨ವಿ⟩ এবং আংশিক দৃশ্যমান তিব্বতি ⟨ཝི⟩
* বামে উপর থেকে নিচে যথাক্রমে আর্মেনিয়ান ⟨Վ⟩, কম্বোডিয়ান ⟨វិ⟩, বাংলা ⟨উ⟩, দেবনাগরী वि, জর্জীয় ভাষা ⟨ვ⟩
* একেবারে ডানে ইথিওপিক ⟨ው⟩, আরবি ভাষা ⟨و⟩, কোরীয় ভাষা ⟨위⟩, এবং থাই ভাষা ⟨วิ⟩

উপরের শূন্যস্থান এই প্রকল্পের অসম্পূর্ণতা প্রকাশ করে অর্থাৎ এখনও আরও প্রবন্ধ এবং ভাষা উইকিপিডিয়ায় যুক্ত করতে হবে।

প্রতীকের কালানুক্রম
-------------------

|  |  |  |  |
| --- | --- | --- | --- |
| ২০০১ | ২০০১-২০০৩ | ২০০৩-২০১০ | ২০১০-বর্তমান |

তথ্যসূত্র
---------

1. ↑  Poll, Philipp H.। "New Wikipedia-Logo using LinuxLibertine"। Libertine Open Fonts Project। ২০১০-০৩-১৩ তারিখে মূল থেকে আর্কাইভ করা। সংগ্রহের তারিখ ২০১১-০১-৩০।
2. ↑  Oma L. Gallaga (মে ২৩, ২০১০), *New Globe, User Interface For Wikipedia*, NPR উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে নিচের বিষয় সংক্রান্ত মিডিয়া রয়েছে: ***Wikipedia logos*** এবং ***Wikipedia logo history***।

* Wikimedia Blog: Wikipedia in 3D 3D version of the Wikipedia logo unveiled; description of the new puzzle globe logo
* Wikimedia Blog: A new look for Wikipedia
* Wikipedia:Wikipedia logos
**উইল এইটকিন** একজন মার্কিন-কানাডিয়ান ঔপন্যাসিক, সাংবাদিক এবং চলচ্চিত্র পরিচালক।

১৯৭৪ সালে মন্ট্রিল শহরে তিনি প্রথম Librairie L'Androgyne নামে এলজিবিটি বইয়ের দোকান চালু করেন। তিনি কাজের বৈচিত্র্য হিসেবে বিভিন্ন সময় সিবিসি, বিবিসি, ন্যাশনাল পাবলিক রেডিও, *দ্য গ্লোব এন্ড মেইল*, *মাচলিন*, *প্যারিস রিভিউ*, *ক্রিস্টোফার স্ট্রিট* এবং *ন্যাশনাল পোস্টের* সাহিত্য কলাকৌশলী ও চলচ্চিত্র সমালোচক হিসেবে কাজ করেছেন।

১৯৮৯ সালে তিনি তার প্রথম উপন্যাস *টেরে হাট* প্রকাশ করেন। তিনি এরপর আরো তিনটি উপন্যাস প্রকাশ করেন।

তিনি সাম্প্রতিক সময়ে মন্ট্রিলের ডসন কলেজে চলচ্চিত্র শিক্ষা নিয়ে পাঠদান করছেন। ২০১১ সালে, তিনি লুচিনো ভিসকনটির ১৯৭১ সালের চলচ্চিত্র *ডেথ ইন ভিনিসের* উপর একটি জটিল বিশ্লেষনী লেখা প্রকাশ করেন। এটি আর্সেনাল পাল্প প্রেসের কুয়ির ফিল্ম ক্লাসিক সিরিজের অংশ হিসেবে প্রকাশিত হয়। এর নাম ছিল *Death in Venice: A Queer Film Classic*।

কাজ
---

### উপন্যাস

* *তেরে হাউট*. ১৯৮৯, আইএসবিএন ৯৭৮-০৩৮৫২৯৮৭২৮.
* *A Visit Home*. ১৯৯৩, আইএসবিএন ৯৭৮-০৬৭১৭৪৭০৭৭.
* *Realia*. ২০০০, আইএসবিএন ৯৭৮-০৬৭৯৩১০৪০২.
* *My Life Burning in the Moonlight*. ২০১২।

### গবেষণাধর্মী বই

* *Death in Venice: A Queer Film Classic*. ২০১১, আইএসবিএন ৯৭৮-১৫৫১৫২৪১৮৪.

### সংকলন

* *Madder Love: Queer Men and the Precincts of Surrealism* (ed. Peter Dubé). ২০০৮

তথ্যসূত্র
---------

1. 1 2 3 4  Richard Burnett, "Montreal author Will Aitken revives Death in Venice"  ওয়েব্যাক মেশিনে আর্কাইভকৃত ১৫ জুন ২০১২ তারিখে. *Xtra!*, January 26, 2012.
2. ↑  W. H. New, *Encyclopedia of Literature in Canada*. University of Toronto Press, 2002. আইএসবিএন ০৮০২০০৭৬১৯. Chapter "Gay and Lesbian Writing", pp. 418-422.
3. 1 2  "Aitken goes big on Japan"[*স্থায়ীভাবে অকার্যকর সংযোগ*]. *Eye Weekly*, September 21, 2000.
4. ↑  Gregory Woods, *A History of Gay Literature: The Male Tradition*. Yale University Press, 1999. আইএসবিএন ৯৭৮০৩০০০৮০৮৮৯.
**ইয়াসরা রিজভি** (জন্ম: ১৫ নভেম্বর ১৯৮২) পাকিস্তানের একজন অভিনেত্রী এবং লেখিকা। তিনি মূলত নাটকে অভিনয় করেন; তার অভিনীত গুরুত্বপূর্ণ নাটক হচ্ছে জিও টিভির *মান কে মোতি* (২০১২), হাম টিভির *ভো দোবারা* (২০১৪), জিও টিভির *থোড়া সা আসমান* (২০১৬) এবং হাম টিভির *উস্তানি জি* (২০১৮)। ইয়াসরাকে দর্শকরা একজন শক্তিশালী অভিনেত্রী হিসেবে গণ্য করেন।

ব্যক্তিগত জীবন
--------------

ইয়াসরার জন্ম ইসলামাবাদ শহরে হয়েছিলো এবং তিনি এই শহরেই স্থায়ীভাবে বাস করেন। ২০১৬ সালের ডিসেম্বরে তিনি আব্দুল হাদি নামের একজনকে বিয়ে করেন।

কর্মজীবন
--------

ইয়াসরা লন্ডন থেকে পড়াশোনা শেষ করে পাকিস্তানে এসে প্রথমে মঞ্চ নাটকে অভিনয় করতেন, তারপর তিনি টেলিভিশন নাটকে যোগদান করেন। জিও টিভিতে ২০১৩ সালে প্রচারিত *মান কে মোতি* নাটকে ইয়াসরা একজন স্বামীহীন স্ত্রী যার সন্তান আছে এইরকম একটি চরিত্রে অভিনয় করে দর্শকদের নজর কাড়েন। জিও টিভি এবং হাম টিভির বেশ কয়েকটি জনপ্রিয় নাটকে ইয়াসরা অভিনয় করেছেন, এছাড়াও ইয়াসরা ওয়েব ধারাবাহিকেও অভিনয় করেছেন।

ইয়াসরা অভিনীত প্রথম চলচ্চিত্র ছিলো ২০১৫ সালে মুক্তিপ্রাপ্ত 'জওয়ানি ফির নেহি আনি'।

তথ্যসূত্র
---------

1. 1 2  "Yasra Rizvi slams criticism for marrying man younger than her - Entertainment - Dunya News"। *dunyanews.tv*। সংগ্রহের তারিখ ২০১৯-০৫-০৬।
2. ↑  Haq, Irfan Ul (২০১৮-০৩-১২)। "In Angeline Malik's new TV series, a psych professor is the neighbourhood hero"। *DAWN* (ইংরেজি ভাষায়)। সংগ্রহের তারিখ ২০১৯-০৫-০৬।
3. ↑  "Yasra Rizvi breathes love into Urdu adab | Pakistan Today"। *Pakistan Today*। সংগ্রহের তারিখ ২০১৯-০৫-০৬।
4. ↑  Fatima, Nayab। "Yasra Rizvi trolled for her 'bad poetry'"। *Aaj News* (ইংরেজি ভাষায়)। ২০১৯-০৪-২৪ তারিখে মূল থেকে আর্কাইভ করা। সংগ্রহের তারিখ ২০১৯-০৫-০৬।

বহিঃসংযোগ
---------

* ইন্টারনেট মুভি ডেটাবেজে ইয়াসরা রিজভি (ইংরেজি)
উইকিম্যাপিয়ার উন্নয়নের একটি গ্রাফ (মে ২০০৬ থেকে জানুয়ারী ২০০৮ পর্যন্ত)
**উইকিম্যাপিয়া** (ইংরেজি: WikiMapia) হল একটি মুক্ত বিষয়বস্তু সহযোগী মানচিত্রিকরণ প্রকল্প, যার উদ্দেশ্য হল বিশ্বের সমস্ত ভৌগোলিক বস্তু চিহ্নিত করা এবং তাদের জন্য দরকারি বিবরণ প্রদান করা। একটি উইকি সিস্টেমের সাথে এটি ইন্টারেক্টিভ ওয়েব মানচিত্র সম্মিলন। এই প্রকল্পটি ২৪শে মে, ২০০৬ সালে আলেক্সান্দর কোরিয়াকাইন এবং এভজেনি সাভালিভ প্রতিষ্ঠা করেন। নিবন্ধভুক্ত এবং অনিবন্ধভুক্ত ব্যবহারকারী মিলে নভেম্বর ২০১৪ সালের হিসাবে ২৩,৮৩৩,৫৫৫ টিরও বেশি বস্তু চিহ্নিত করেছে। বর্তমানে ১,৬০০,০০০ জনের উপরে উইকিম্যাপিয়া সমাজে যোগ দিয়েছে।

প্রধান নীতি
-----------

উইকিম্যাপিয়ার মূল কার্যক্রম হচ্ছে, যথাসম্ভব সারা বিশ্বের তথ্য সংগ্রহ করা, বিষয়শ্রেণীসমূহ অনুসারে সাজানো, অনুসন্ধান করা সুযোগ প্রদান এবং বিনামূল্যে ব্যবহার। উইকিম্যাপিয়া ইন্টারনেট স্বেচ্ছাসেবীর সহযোগীরূপে তৈরি করা হয়েছে যারা অধিকাংশে নিজেদের বিষয়বস্তু নির্দেশাবলী করে থাকে।

তথ্যসূত্র
---------

1. ↑  উইকিম্যাপিয়া.ওআরজি: উইকিম্যাপিয়া বিজ্ঞাপন
2. ↑  "উইকিম্যাপিয়া.অর্গ সাইট তথ্য"। আলেক্সা ইন্টারনেট। ১০ মে ২০১৯ তারিখে মূল থেকে আর্কাইভ করা। সংগ্রহের তারিখ এপ্রিল ১, ২০১৪।
3. ↑  উইকিম্যাপিয়া.ওআরজি: উইকিম্যাপিয়া.ওআরজি
4. ↑  উইকিম্যাপিয়া.অর্গ: "সর্বমোট স্থান" পরিসংখ্যান পৃষ্ঠা। যোগস্থাপন করা হয়েছে ২৩-০১-২০১৪।

বহিঃসংযোগ
---------


উইকিমিডিয়া কমন্সে **উইকিম্যাপিয়া** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট
* Wikimapia Wiki
* Official WikiMapia Blog
**উইনচেস্টার** (ইংরেজি: Winchester) হল ইংল্যান্ডের হ্যাম্পশায়ারে অবস্থিত একটি ক্যাথিড্রাল শহর। শহরটি ইটচেন নদীর তীরে সাউথ ডাউনস জাতীয় উদ্যানের পশ্চিম প্রান্তে স্থানীয় সরকারি জেলা বৃহত্তর উইনচেস্টার মহানগরের কেন্দ্রস্থলে অবস্থিত। শহরটি লন্ডন থেকে ৬০ মাইল (৯৭ কিমি) দক্ষিণ-পশ্চিমে এবং নিকটতম শহর সাউথ্যাম্পটন থেকে ১৪ মাইল (২৩ কিমি) দূরে অবস্থিত। ২০১১ সালের জনগণনা অনুযায়ী, উইনচেস্টারের জনসংখ্যা ৪৫,১৮৪। বৃহত্তর উইনচেস্টার মহানগরের (অ্যালরেসফোর্ড ও বিশপ’স ওয়াল্টহ্যামের মতো মফঃস্বল যার অংশ) জনসংখ্যা ১১৬,৫৯৫। উইনচেস্টার হল হ্যাম্পশায়ারের কাউন্টি টাউন এবং হ্যাম্পশায়ার কাউন্টি কাউন্সিলের সদর দফতর এখানেই অবস্থিত।

উইনচেস্টার ছিল ইংল্যান্ডের প্রথম ও পূর্বতন রাজধানী শহর। একটি লৌহযুগীয় ওপিডাম থেকে গড়ে ওঠা রোমান শহর ভেন্টা বেলগারাম থেকে উইনচেস্টার শহরটি গড়ে উঠেছিল। একাদশ শতাব্দীতে নর্ম্যানদের ইংল্যান্ড বিজয়ের পূর্বাবধি এটিই ছিল ইংল্যান্ডের সবচেয়ে গুরুত্বপূর্ণ শহর। সেই সময় থেকেই যুক্তরাজ্যের সবচেয়ে ব্যয়বহুল ও ঐশ্বর্যশালী এলাকাগুলির কয়েকটি এই শহরে অবস্থিত।

শহরের প্রধান দর্শনীয় স্থান হল উইনচেস্টার ক্যাথিড্রাল। এছাড়া যুক্তরাজ্যের প্রাচীনতম পাবলিক স্কুল, উইনচেস্টার বিশ্ববিদ্যালয় ও উইনচেস্টার কলেজ এই শহরে অবস্থিত।

তথ্যসূত্র
---------

1. ↑  "Winchester Key Facts"। Hampshire County Council। ৮ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "2011 Census: KS101EW Usual resident population, local authorities in England and Wales"। National Statistics। সংগ্রহের তারিখ ৫ জানুয়ারি ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **উইনচেস্টার** সংক্রান্ত মিডিয়া রয়েছে।

উইকিভ্রমণে ***Winchester (England)*** সম্পর্কিত ভ্রমণ নির্দেশিকা রয়েছে।

* Winchester City Council
* www.geograph.co.uk: photos of Winchester and surrounding area

টেমপ্লেট:Winchester
টেমপ্লেট:Hampshire
টেমপ্লেট:Winchester wards and parishes

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
| জাতীয় গ্রন্থাগার | 
* জার্মানি
* ইসরায়েল
* মার্কিন যুক্তরাষ্ট্র

 |
| অন্যান্য | 
* মিউজিকব্রেইন্‌জ ক্ষেত্র
* সুডক (ফ্রান্স)
	+ ১

 |
উইনসর ম্যাকে
**জেনস উইনসর ম্যাকে** (১৮৬৬-৭১ – ২৬ জুলাই ১৯৩৪) একজন আমেরিকান কার্টুনিস্ট এবং অ্যানিমেশন তৈরিকারক ছিলেন।  তিনি সর্বাধিক জনপ্রিয় হচ্ছেন তার কমিক লিটল নিমো (১৯০৫-১৪; ১৯২৪-২৬) এবং অ্যানিমেশন চলচ্চিত্র গার্টি দ্যা ডাইনোসর (১৯১৪) এর জন্য। চুক্তিপত্রের কারণে, তিনি সিলাস ছদ্মনাম ব্যবহার করে ড্রিম অব দ্যা রেয়ারবিট ফ্রেন্ড নামক কমিক তৈরি করেন।
ছোটবেলা থেকেই দারুণ তড়িতকর্মা, বিচক্ষন ও প্রযুক্তিগত ভাবে দক্ষ একজন শিল্পী ছিলেন। তিনি পেশা জীবন শুরু করেন পোস্টার তৈরি ও ডাইম মিউজিয়ামে প্রদর্শনীর মাধ্যমে এবং ১৯৯৮ সাল থেকে বিভিন্ন পত্রিকা ও ম্যাগাজিনে ছবি আঁকা শুরু করেন। ১৯০৩ সালে তিনি নিউইয়র্ক হেরাল্ড পত্রিকার সঙ্গে যুক্ত হন, যেখানে তিনি লিটল স্যামি স্নিজ এবং ড্রিম অব রেয়ারবিট ফ্রেন্ড এর মত জনপ্রিয় কমিক তৈরি করেন। ১৯০৫ সালে তিনি নভ্যু শিল্প ধরনের, এক বাচ্চা ছেলে ও তার দুঃসাহসী স্বপ্ন নিয়ে একটি কল্পিত রৈখিক চিত্র গল্প লিটল নিমো ইন স্লামবার রচনা করেন। এই চিত্রগল্প তার রৈখিক চিত্র সম্পর্কে গভীর ধারণা ও রঙ সম্পর্কে দক্ষতার অনন্য দৃষ্টান্ত। ম্যাকে কমিকের বক্তব্য প্রকাশ ও বাচনভঙ্গি আরো আকর্ষণীয় করতে প্রচলিত কমিকের বিভিন্ন বৈশিষ্ট, পাতার ধরন, আকার, সমাবেশ ইত্যাদি নিয়ে প্রচুর পরীক্ষা নিরীক্ষা করেন। ম্যাকে প্রচুর পরিমাণে রাজনৈতিক কার্টুন তৈরি করেন এবং ভ্যুডভিল সার্কিট বিষয়ে একজন জনপ্রিয় চক টক প্রদর্শক ছিলেন।

ম্যাকে অ্যানিমেশন যুগের প্রথম দিকের একজন পুরোধা ব্যক্তি ছিলেন; ১৯১১ থেকে ১৯২১ সাল পর্যন্ত নিজস্ব অর্থায়নে দশটি অ্যানিমেশন তৈরি করেন, যা মাত্র কিছু সময়ের জন্য চলেছিলো। এর মধ্যে পেওথম তিনটি তইরি করেন ব্যুডভিল এ প্রদর্শনের জন্য; গার্টি দ্যা ডাইনোসর ছিলো একটি মিথস্ক্রিয় প্রবাহ যেখানে ম্যাকে কে একটি প্রশিক্ষিত ডাইনোসর পরিচালনা করতে দেখা যায়।

তথ্যসূত্র
---------

1. ↑  "Winsor McCay | Pioneering American Animator & Cartoonist | Britannica"। *www.britannica.com* (ইংরেজি ভাষায়)। ২০২৩-০৭-২২। সংগ্রহের তারিখ ২০২৩-০৮-১৫।
এই নিবন্ধটি জাপানের একটি শহর সম্পর্কিত; একই বানানের অন্যান্য নিবন্ধের জন্য উজি (দ্ব্যর্থতা নিরসন) দেখুন।

**উজি** হল জাপানের একটি শহর। এটি কিয়োটা এলাকার অন্তগর্ত। এটি কিয়োটা এলাকার কিয়োটো শহরে দক্ষিণে অবস্থিত। এই শহরটি ১৯৫১ সালের ১ মার্চ প্রতিষ্ঠিত হয়েছে। এই শহরটি জাপানের দুই প্রাচীন রাজধানী নারা আর কিয়োটার মধ্যবর্তীস্থানে অবস্থিত। ২০০৮ সালের ১ এপ্রিলের আদমশুমারী অনুযায়ী এর জনসংখ্যা ১৯৩,০২০ এবং এটি কিয়োটা এলাকার ২য় বৃহত্তম শহর। এই শহরের আয়তন ৫৭.৫৫বর্গ কিলোমিটার। এই শহরের জনসংখ্যার ঘনত্ব ২,৮৫৬ প্রতি কিলোমিটারে।

ইতিহাস
------

চতুর্থ শতাব্দীতে সম্রাট জিন উজিতে রাজপ্রসাদ স্থাপন করেন।

উজি গাওয়ার তিনটি বিরাট যুদ্ধ ১১৮০, ১১৮৪, এবং ১২২১ এখানে হয়েছে।

শোগুন আশিকাগা ইয়োশিমিতসু (১৩৫৮–১৪০৮) উজি এলাকার সবুজ চা চাষ অগ্রসর করেন। ঐ সময় থেকে উজি সেরা মানের সবুজ চা উৎপাদনকারী এবং বণ্টনকারী এলাকা হিসেবে পরিচিত হয়।তসুয়েন চা ১১৬০সাল থেকে পরিবেশিত হয় এবং এটা বিক্রয় জাপানের সবচেয়ে পুরাতন চায়ের দোকানে।যেটির নাম তসুয়েন টি শপ (বাংলায় তসুয়ান চায়ের দোকান)।
গেনজির রূপ কথার গল্পের সর্বশেষ অধ্যায় উজিতে স্থাপন করা। তাই এটা জাপানি সাহিত্যের আকর্ষণীয় নিদর্শন।

১৫ শতব্দীতে শোগুন ফিলিপাইন থেকে বয়াম এনেছিলেন।যেটি জাপানি চা অণুষ্ঠানে ব্যহূত হয়ে থাকে।

তথ্যসূত্র
---------

বহিঃসংযোগ
---------


উইকিমিডিয়া কমন্সে **উজি, কিয়োটা** সংক্রান্ত মিডিয়া রয়েছে।

উইকিভ্রমণে ***Uji*** সম্পর্কিত ভ্রমণ নির্দেশিকা রয়েছে।
**আহমদ ইবনে মারজুক ইবনে আবু উমারা** (বা **আহমদ ইবনে আবু উমারা**, আরবি: أحمد بن مرزوق بن أبي عمارة মৃত্যু: ১২৮৪) ১২৮৩-১২৮৪ সালে ইফ্রিকিয়ায় হাফসীয় রাজ্যের পঞ্চম শাসক, হাফসীয়দের চতুর্থ খলিফা।

জীবনী
-----

আহমদ ইবনে আবু উমারা (প্রতারক নামে প্রসিদ্ধ) ছিলেন বেজাইয়ের একজন প্রতারক এবং দুঃসাহসিক যিনি ত্রিপোলিতে চলে আসেন এবং বেদুইনদের হাতে পড়ার পর, নিজেকে পদচ্যুত খলিফা দ্বিতীয় ইয়াহিয়া ওয়াসিকের (১২৭৭—১২৭৯) জীবিত পুত্র বলে ঘোষণা করেন। বেদুইনদের সাথে জোটবদ্ধ হয়ে তিনি শীঘ্রই গেবস, কাইরুয়ান এবং স্ফ্যাক্স দখল করেন। হাফসীয়দের প্রধান সেনাবাহিনীর পরাজয়ের পর, ইবনে আবু উমারা রাজধানী তিউনিসিয়া দখল করতে এবং নিজেকে খলিফা ঘোষণা করতে সক্ষম হন।

পরের বছরগুলিতে, তিনি বিবর্তিত খলিফা ইব্রাহিম প্রথমের পুত্র আবু ফারিসের নেতৃত্বে হাফসীয়দের বিরুদ্ধে আরেকটি বিজয় অর্জন করেন, যিনি বন্দী হয়ে মৃত্যুদণ্ডপ্রাপ্ত হন। যাইহোক, হাফসীয়রা আবার উমর আবু হাফসের (১২৮৪-১২৯৫) অধীনে বাহিনী সংগ্রহ করে। ফলস্বরূপ, বেদুইনরা তাদের নেতা থেকে পিছু হটে এবং পরবর্তী যুদ্ধে ইবনে আবু উমারাকে বন্দী করে হত্যা করা হয়।

আরও পড়ুন
---------

*Stephan Ronart, Nandy Ronart*: Lexikon der Arabischen Welt. Ein historisch-politisches Nachschlagewerk. Artemis Verlag, Zürich u. a. 1972, ISBN 3-7608-0138-2.
**ইয়ু অই** (জন্ম: ১৭ আগস্ট, ১৯৮৫) হচ্ছেন একজন জাপানি অভিনেত্রী এবং মডেল। তিনি শুঞ্জী আইওয়াইয়ের ২০০১ সালের চলচ্চিত্র "অল অ্যাবাউট লিলি চৌ-চৌ" চলচ্চিত্রে শিওরি সুডার চরিত্র হিসাবে তার প্রথম ছবিটি তৈরি করেন। তিনি পরবর্তীতে হানা এন্ড অ্যালিস (২০০৪) তে টিটাসকো আরিসুগওয়াকে চিত্রিত করেন।

তিনি ২০০৭ সালে হুলা গার্লস চলচ্চিত্রের জন্য সেরা অভিনেত্রীর জন্য জাপানের একাডেমি পুরস্কার এবং কিংস জুনপো পুরস্কারসহ বিভিন্ন পর্বে অভিনয়ের জন্য অসংখ্য পুরস্কার জিতে নেন। ২০০৯ সালে জাপানের শিক্ষা, সংস্কৃতি, ক্রীড়া, বিজ্ঞান ও প্রযুক্তি মন্ত্রণালয় দ্বারা "ফিল্মস ইন মিডিয়া এন্ড ফাইন আর্টস"-এর বিভাগে "রুকি অফ দ্য ইয়ার" হিসেবে পরিবেশন করেন।

জীবনী
-----

### প্রারম্ভিক ক্যারিয়ার

টিভি টোকিওর ওহা সুতা (দি সুপার কিডস্ স্টেশন) টিভিতে নিয়মিত উপস্থিতি অনুসরণ করে ইয়ু অই ১৯৯৯ সালের এনি-এ পলি চরিত্রে স্টেজ অভিনয় জগতে পদার্পণ করেন। এক বছর পর, তিনি শুঞ্জী আইওয়াইয়ের অল অ্যাবাউট লিলি চৌ-চৌ-এ শিওরি সুদার চরিত্রে হায়াতো ইচিহারা, শুগোর ওশিনারী, মিওয়াকো ইচিকাওয়া এবং আইউইমি আইতোর পাশাপাশি উপস্থিত হন। ইয়ু অই পরে "আও তো শির দে মিজুইরো" এবং "গাইচু"-এ তার বন্ধু অই মিয়াজাকির সঙ্গে কাজ করেন। ছোট এবং বড় পর্দায় তার প্রথম ভূমিকা দিয়ে তিনি আসন্ন সনি, ইয়ামাহা, ডোকোমো, তোশিবা এবং কোকা-কোলা জন্য টিভি বিজ্ঞাপন এবং বিভিন্ন পরামর্শে উপস্থিত হয়েছেন।

২০০৩ সালে, জাপানে কিট ক্যাটের ৩০ তম বার্ষিকী স্মরণ করে, শুঞ্জি ইয়াউই "হানা এন্ড অ্যালিস" নামে একটি ফিফার ফিল্মে উপস্থিত হয়েছিলেন, যার মাধ্যমে তিনি শ্রেষ্ঠ অভিনেত্রীর পুরস্কার লাভ করেন, উক্ত ছোট চলচ্চিত্রে তার সাথে আনে সুজুকিও অভিনয় করেছেন। উক্ত ছোট চলচ্চিত্রের জন্য তিনি "জাপানী পেশাদার চলচ্চিত্র পুরস্কার" জয়লাভ করেছেন।

পুরস্কার
--------

ইয়ু অই বহু পুরস্কার জয়লাভ করেছেন, ২০০৭ সালে হুলা গার্লসের মধ্যে কিমিকো তানিগাইয়ার চরিত্রে অভিনয়ের জন্য জাপান একাডেমী পুরস্কারে "সেরা সমর্থক অভিনেত্রী"-এর জন্য। এর জন্য ইয়ু অই তিনি সমালোচকদের প্রশংসা অর্জন করেছিলেন।

একই বছর তিনি হুলা গার্লসে তার পারফরমেন্স এবং হানি এন্ড ক্লোভার লাইভ অ্যাকশন মুভিতে হুগামি হানোমোটোর চরিত্রে অভিনয়ের জন্য নীল রিবনের পুরস্কার এবং সেরা অভিনেত্রী উভয় বিভাগের জন্য তিনি পুরস্কার পান। তিনি হুলা গার্লস, হানি এন্ড ক্লোভার এবং রেইনবো গানে তার পারফরম্যান্সের জন্য সেরা সমর্থনকারী অভিনেত্রী হিসেবে হকি চলচ্চিত্র পুরস্কার, সিনেমা জুংপো পুরস্কার এবং মেনিইচি ফিল্ম কনসার্স পেয়েছেন। তিনি হুলা গার্লসে তার কর্মক্ষমতা জন্য সেরা নতুন প্রতিভা জন্য নিক্কান স্পোর্টস ফিল্ম পুরস্কার জয়লাভ করেছেন।

তথ্যসূত্র
---------

1. ↑  平成20年度芸術選奨 受賞者及び贈賞理由 (Japanese ভাষায়)। The Agency for Cultural Affairs। ২০০৯-০৩-১০ তারিখে মূল থেকে আর্কাইভ করা। সংগ্রহের তারিখ ২০১৫-১০-৩০। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  "Japanese Professional Movie Award"। ১২ জানুয়ারি ২০০৭ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১৪।

বহিঃসংযোগ
---------


উইকিমিডিয়া কমন্সে **ইয়ু অই** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট
* ইন্টারনেট মুভি ডেটাবেজে ইয়ু অই (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* জাপান
* কোরিয়া
* নেদারল্যান্ডস
* পোল্যান্ড

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* সুডক (ফ্রান্স)
	+ ১

 |
প্যালেস স্কয়ার থেকে উইন্টার প্যালেসপ্যালেস এম্ব্যাঙ্কমেন্ট থেকে উইন্টার প্যালেস
**উইন্টার প্যালেস** ১৭৩২ সাল থেকে ১৯১৭ সাল পর্যন্ত রুশ সম্রাটদের সরকারি বাসভবন হিসাবে কাজ করে। ২০২১ সালে প্রাপ্ত তথ্যের হিসাবে প্রাসাদটি ও এর আশেপাশে হার্মিটেজ জাদুঘর গঠন করা হয়েছে। সেন্ট পিটার্সবার্গে প্যালেস এম্বেঙ্কমেন্ট ও প্যালেস স্কোয়ারের মাঝে অবস্থিত, পিটার দ্য গ্রেট-এর মূল উইন্টার প্যালেসের সংলগ্ন, আগুনে গুরুতরভাবে ক্ষতিগ্রস্ত হওয়ার পরে বর্তমান ও চতুর্থ উইন্টার প্যালেসটি প্রায় ১৭৩০ সাল ও ১৮৩৮ সালের শেষদিকে প্রায় অবিচ্ছিন্নভাবে পরিবর্তিত হয় এবং অবিলম্বে পুনর্নির্মাণ করা হয়। প্রাসাদটির ১৯১৭ সালের ঝড় রাশিয়ান বিপ্লবের প্রতীক হয়ে উঠেছে, যেমনটি সোভিয়েত প্রচারণার শিল্পে ও সের্গেই আইজেনস্টাইনের ১৯২৭ সালের ছবি *অক্টোবর*-এ প্রদর্শিত হয়।

সম্রাটরা তাদের প্রাসাদটি একটি স্মৃতিস্তম্ভের ভিত্তিতে নির্মাণ করেন, যার লক্ষ্য রুশ সাম্রাজ্যর শক্তি ও ক্ষমতা প্রতিফলিত করা।

তথ্যসূত্র
---------

1. ↑  The numbering of the Winter Palaces varies. Most referees used in the writing of this page refer to the present palace as the fourth. That is: Trezzini, 1711 (I); Mattarnovy, 1721 (II); Trezzini, 1727 (III) and Rastrelli, 1732 (IV). Thus, to agree with the majority and because these four versions were "palaces" each differing from the last rather than recreations, this will be the numbering used here. However, other sources count the log cabin of Peter the Great as the first palace, while others discount Trezzini's 1727 rebuilding and others count the 1837 reconstruction as a 5th Winter Palace. One source (not used here) numbers a temporary wooden structure erected to house the court during the building of the present palace.
**উইন্ডামেয়ার হোটেল** হল একটি ঔপনিবেশিক হোটেল। এটি পশ্চিমবঙ্গের দার্জিলিং শহরে অবজার্ভেটরি হিলের উপর অবস্থিত। ১৮৪১ সালে প্রতিষ্ঠার সময় এটি ছিল চা আবাদকারীদের বোর্ডিং হাউস। ১৮৮০-এর দশকে চুক্তিবদ্ধ অন্যান্য রাজন্যবর্গও এখানে থাকতেন। সেই সময় এটির নাম ছিল ‘অ্যাডা ভিলা’। ১৯৩৯ সালে এটিকে হোটেলে রূপান্তরিত করা হয়।

ইতিহাস
------

১৮৪১ সালে সেই সময়কার ব্রিটিশ ভারতের দার্জিলিং-এ অবিবাহিত ব্রিটিশ চা আবাদকারীদের বাসস্থান হিসাবে এই হোটেলটি চালু হয়। ১৮৮০-এর দশকে এটিকে বোর্ডিং হাউস হিসাবে খুলে দেওয়া হয়। ‘অ্যাডা ভিলা’ নামে সম্পত্তিটির মালিক হলেন রবীন মুখার্জির পরিবারবর্গ। টেন্ডাফ লা নামে তিব্বতি বংশোদ্ভূত এক সিক্কিমির কাছে এটি লিজ দেওয়া ছিল। তিনিই এটিকে হোটেলে রূপান্তরিত করেন এবং নাম দেন উইন্ডামেয়ার। আগে যে লোরেটো কনভেন্ট ছিল, সেটি প্রসারিত করে ও অধিগ্রহণ করে হোটেলের একটি নতুন উইং চালু হয়।

১৯৫৯ সালে সিক্কিমের যুবরাজ পালডেন থোনডুপ নামগয়াল তাঁর ভাবী স্ত্রী হোপ কুকের প্রথম দেখা পান উইন্ডামেয়ার হোটেলে।

এই হোটেল থেকে নিচে চা বাগান এবং বিশ্বের তৃতীয় সর্বোচ্চ শৃঙ্গ কাঞ্চনজঙ্ঘা খুব স্পষ্ট দেখা যায়।

সূত্র
-----

1. ↑  "The Hotelist 2009":Darjeeling A Directory of Hotels in India.
2. ↑  Darjeeling is all the Raj  ওয়েব্যাক মেশিনে আর্কাইভকৃত ৯ আগস্ট ২০০৯ তারিখে The Australian, 1 August 2009.

* Sacred heights

বাইরের জানলা
------------


উইকিমিডিয়া কমন্সে **উইন্ডামেয়ার হোটেল** সংক্রান্ত মিডিয়া রয়েছে।

* উইন্ডামেয়ার হোটেল, দার্জিলিং ভারত
**উইলিয়াম আর. ডেভিস** (জন্ম ১৯৫৭) একজন মিলওয়াকি-ভিত্তিক আমেরিকান হৃদরোগ বিশেষজ্ঞ, নিম্ন-শর্করাজাতীয় খাদ্যাভ্যাস প্রবক্তা এবং "আধুনিক গমের" বিরুদ্ধে তার অবস্থানের জন্য পরিচিত স্বাস্থ্য বইয়ের লেখক, যাকে তিনি "নিখুঁত, দীর্ঘস্থায়ী বিষ" হিসেবে উল্লেখ করেন।

চিকিৎসা বিশেষজ্ঞরা ডেভিসকে প্রমাণ-ভিত্তিক ওষুধ দ্বারা অসমর্থিত গম সম্পর্কে মিথ্যা দাবি করার জন্য সমালোচনা করেছেন। তার কম কার্বোহাইড্রেট গমের বেলি ডায়েটকে ডায়েটিশিয়ানরা একটি ফ্যাড ডায়েটের উদাহরণ হিসাবে উল্লেখ করেছেন এবং এর সীমাবদ্ধ প্রকৃতির কারণে ভিটামিন বি, ক্যালসিয়াম এবং ভিটামিন ডি কম থাকার সম্ভাবনা রয়েছে। তিনি টেনিস খেলোয়াড় লরেন ডেভিসের পিতা।

সর্বজনীন ফোরামে হুইট বেলি
-------------------------

ডেভিসের বই হুইট বেলি বইটি ২০১১ সালে নিউইয়র্ক টাইমসে প্রকাশের এক মাসের মধ্যেই সর্বাধিক বিক্রিত হয়ে ওঠে। ডেভিস বলেছেন যে সমস্ত আধুনিক গম, যাকে তিনি "ফ্রাঙ্কেনউইট" হিসাবে উল্লেখ করেছেন, এটি অনেক ওষুধের মতোই বিষাক্ত এবং আসক্তিযুক্ত এবং মানুষকে আরও বেশি খাবার, বিশেষ করে জাঙ্ক ফুড খেতে চায়। 'দ্য ডক্টর ওজ শো'-তে একটি উপস্থিতিতে তিনি বলেছিলেন, "আজকের গম ১৯৬০, ১৯৫০-এর গমের মতো কিছুই নয়—অর্থাৎ, আমাদের মা বা দাদিদের যে গম ছিল - তা পরিবর্তন করা হয়েছে৷ নতুন ফসলের মানব স্বাস্থ্যের জন্য প্রভাব রয়েছে যা কখনোই প্রত্যাশিত ছিল না। সুতরাং এটি কারও জন্য উপযুক্ত নয়। কোন মানুষ নয়, এই শ্রোতাদের মধ্যে কেউই জেনেটিক্স গবেষণার এই আধুনিক সৃষ্টির গম খাওয়া উচিত নয়।"

তথ্যসূত্র
---------

1. ↑  "CBS This Morning: Against the Grain - Doctor on how to fight "Wheat Belly""। *CBS News*। সংগ্রহের তারিখ ডিসেম্বর ১৬, ২০১২।
2. ↑  "Are You Addicted to Wheat?"। ৩০ নভেম্বর ২০১২। ৮ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ডিসেম্বর ১৬, ২০১২।
3. ↑
4. ↑
5. ↑  "Wheat Belly arguments are based on shaky science, critics say". Retrieved October 31, 2019.
6. ↑  "AACC International Publishes Science-Based Response to Wheat Belly". Retrieved October 31, 2019.
7. ↑  Whitney, Eleanor Noss; Rolfes, Sharon Rady; Crowe, Tim; Walsh, Adam. (2019). *Understanding Nutrition*. Cengage Learning Australia. pp. 321-323. আইএসবিএন ৯৭৮০১৭০৪২৪৪৩১
8. ↑  Quick, David (সেপ্টেম্বর ১১, ২০১২)। "'Wheat Belly' continues its run on NYT Best Seller list, but is demonizing wheat and gluten justified?"। The Post and Courier। সংগ্রহের তারিখ ডিসেম্বর ১৬, ২০১২।
9. ↑  "Doctor Oz Episode May 24, 2013"। অক্টোবর ১৯, ২০১৯ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৬, ২০২৩।
**ইমতিয়াজ আলী** (জন্ম: ২৮ জুলাই, ১৯৫৪) ত্রিনিদাদ ও টোবাগোর মারাভাল এলাকায় জন্মগ্রহণকারী ভারতীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলিং করতেন। এছাড়াও, বামহাতে নিচেরসারিতে ব্যাটিং করতেন তিনি।

খেলোয়াড়ী জীবন
---------------

১৯৭১-৭২ মৌসুম থেকে ১৯৭৯-৮০ মৌসুম পর্যন্ত ইমতিয়াজ আলী’র প্রথম-শ্রেণীর খেলোয়াড়ী জীবন চলমান ছিল। খেলোয়াড়ী জীবনের শুরুতে বেশ প্রতিশ্রুতিশীলতার পরিচয় দিয়েছিলেন তিনি। দূর্ভাগ্যবশতঃ কেবলমাত্র একবারই নিজেকে আন্তর্জাতিক পর্যায়ে পরিচিতি ঘটানোর সুযোগ লাভ করেছিলেন।

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ইমতিয়াজ আলী। ৭ এপ্রিল, ১৯৭৬ তারিখে পোর্ট অব স্পেনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৯৭৫-৭৬ মৌসুমে ভারত দল ওয়েস্ট ইন্ডিজ গমনে আসে। নিজ মাঠে সফরকারীদের বিপক্ষে খেলে কেবলমাত্র দুইটি উইকেট পেয়েছিলেন। এছাড়াও, ঐ সময় ওয়েস্ট ইন্ডিজ দল পুরোপুরি পেস নির্ভর আক্রমণে ঝুঁকে পড়েছিল।

তথ্যসূত্র
---------

1. ↑   "Imtiaz Ali"। *ইএসপিএনক্রিকইনফো*। সংগৃহীত 31 August 2017। (ইংরেজি)

আরও দেখুন
---------

* লেন বাইচাঁন
* ভ্যানবার্ন হোল্ডার
* এক টেস্টের বিস্ময়কারী
* ওয়েস্ট ইন্ডিয়ান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে ইমতিয়াজ আলী উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ইমতিয়াজ আলী  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**আবুল খাত্তাব মুসলিম ইবনে মুহরিজ** (fl. ৭ম-৮ম শতাব্দী – মৃত্যু আনু. ৭৫৭), যাকে **সালম** এবং **আবদুল্লাহও** বলা হয়,  ছিলেন আরবের মক্কার একজন সুপরিচিত সংগীতশিল্পী এবং গায়ক।  পারস্য বংশোদ্ভূত, ইবনে মুহরিজ ছিলেন বনু আবদ আল-দার বা বনু মাখজুমের একজন মুক্ত ব্যক্তি (*মাওলা*)।   তার পিতা ছিলেন কাবার দ্বাররক্ষীদের একজন।  ইবনে মুহরিজ প্রথমে ইবনে মিসদাহ এবং তারপর আজ্জা আল-মায়লার অধীনে অধ্যয়ন করেন।  তিনি ইরান ও সিরিয়ায় সঙ্গীত শিক্ষা সম্পন্ন করেন।  ইবনে মুহরিজ কুষ্ঠরোগে ভুগছিলেন এবং তাই জনসমক্ষে বেশি উপস্থিত হওয়া থেকে বিরত থাকতেন।  তিনি তার রচনাগুলি একজন ক্রীতদাসী সঙ্গীতশিল্পী দ্বারা পরিবেশন করায় সন্তুষ্ট ছিলেন বলে মনে হয়।  তার রোগসম্বন্ধীয় অবস্থার কারণে, ইবনে মুহরিজ হয়তো কখনো দামেস্কের উমাইয়াদের দরবারে যোগ দেননি, যদিও দশম শতাব্দীর ঐতিহাসিক আল-মাসউদির লেখা একটি অনুচ্ছেদ থেকে বোঝা যায় যে তিনি খলিফা দ্বিতীয় আল-ওয়ালিদ ( শা. ৭৪৩-৭৪৪) এর একজন সঙ্গীতশিল্পী ছিলেন।

তথ্যসূত্র
---------

1. 1 2 3  Sawa 2018।
2. 1 2 3 4 5 6 7  Ed. 1971।

সূত্র
-----

* Ed. (১৯৭১)। "Ibn Muḥriz"অর্থের বিনিময়ে সদস্যতা প্রয়োজন। Lewis, B.; Ménage, V. L.; Pellat, Ch. & Schacht, J.। *The Encyclopaedia of Islam, New Edition, Volume III: H–Iram*। Leiden: E. J. Brill। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Sawa, George Dimitri (২০১৮)। "Ibn Muḥriz"অর্থের বিনিময়ে সদস্যতা প্রয়োজন। Fleet, Kate; Krämer, Gudrun; Matringe, Denis; Nawas, John; Rowson, Everett। *Encyclopaedia of Islam, THREE*। Brill Online। আইএসএসএন 1873-9830। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**উইলিয়াম ফ্রান্সিস গ্যানং জুনিয়র** (July 6, 1924 – December 23, 2007) একজন আমেরিকান শরীরতত্ত্ববিদ। মস্তিষ্ক কীভাবে শরীরের গুরুত্বপূর্ণ আভ্যন্তরীণ কাজগুলি নিয়ন্ত্রণ করে সেটি আবিষ্কার করা বিজ্ঞানীদের মধ্যে তিনি অন্যতম। তার বাবা ছিলেন বিখ্যাত উদ্ভিদ বিজ্ঞানী এবং স্মিথ কলেজের অধ্যাপক উইলিয়াম ফ্রান্সিস গ্যানং সিনিয়র।

হার্ভার্ড মেডিক্যাল স্কুল থেকে শিক্ষা লাভ করে তিনি দ্বিতীয় বিশ্বযুদ্ধ এবং কোরিয়ান যুদ্ধে মার্কিন যুক্তরাষ্ট্রের সেনা বিভাগে কাজ করেছিলেন।

নিউরোএণ্ডোক্রাইনোলজিষ্ট হিসেবে প্রতিষ্ঠিত হয়ে তিনি ক্যালিফোর্নিয়া বিশ্ববিদ্যালয়ের শরীরতত্ত্বের লেঞ্জ আসনের অধ্যাপক হন। তিনি ১৯৭৭-৭৮ সালে আমেরিকান ফিজিয়োলজিকাল সোসাইটির ৫০তম সভাপতি হিসাবেও কার্যনির্বাহ করেছিলেন। গবেষণাকালে তিনি আবিষ্কার করেন যে রক্তচাপ এবং ফ্লুইডের ভারসাম্যতা বা শরীরের লবণ এবং জলের স্তর অ্যাড্রিনাল গ্রন্থি এবং বৃক্কই নিয়ন্ত্রণ করে। এই আবিষ্কার উচ্চ রক্তচাপের চিকিৎসার বিকাশে প্রভূত সহায়তা করে। হৃৎপিণ্ডের ছন্দে প্রভাব ফেলা "লোন-গ্যানং-লেভাইন সিনড্রোম" আবিষ্কারে তিনি ভূমিকা পালন করেছিলেন।

তার লেখা শরীরতত্ত্বের বই *Review of Medical Physiology* ছাত্র-শিক্ষকদের মধ্যে ব্যাপক জনপ্রিয়। ১৯৬৩ সালে প্রথম প্রকাশিত এই বইয়ের বর্তমান ২৫তম সংস্করণ প্রকাশ পেয়েছে এবং ১৮ টা ভাষায় অনূদিত হয়েছে।

২০০৭ সালের ২৩ ডিসেম্বর ক্যালিফোর্নিয়ার আলবানীতে তিনি মৃত্যুবরণ করেন।

তথ্য উৎস
--------

1. ↑    ওয়েব্যাক মেশিনে আর্কাইভকৃত ১৫ ফেব্রুয়ারি ২০০৯ তারিখে 2002 bio
2. ↑  "Leading UCSF neuroendocrinologist and medical leader dies"। ১৯ জানুয়ারি ২০০৮ তারিখে মূল থেকে আর্কাইভ করা। সংগ্রহের তারিখ ২৬ মে ২০১৮।
3. ↑    ওয়েব্যাক মেশিনে আর্কাইভকৃত ২ সেপ্টেম্বর ২০০৬ তারিখে 2003 citation
4. ↑  "APS presidents"। ২৯ আগস্ট ২০০৮ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৮।

* W.F. Ganong Obituary at The American Physiological Society
ইমবাইবিশনের মাধ্যমে শুষ্ক বীজের পানি শোষণ
উদ্ভিদ মূলত ৩ টি প্রক্রিয়ার মাধ্যমে পানি শোষণ করে (সম্মিলিতভাবে)। তিনটি প্রক্রিয়া হলো: (i) ইমবাইবিশন (ii) ব্যাপন (iii) অভিস্রবণ।

এদের একটি হলো ইমবাইবিশন।

**ইমবাইবিশন**  বলতে কলয়েড জাতীয় শুষ্ক বা আংশিক শুষ্ক পদার্থ কর্তৃক তরল পদার্থ শোষণের বিশেষ প্রক্রিয়াকে বোঝায়। কলয়েডধর্মী পদার্থ যে প্রক্রিয়ায় পানি শোষণ করে তাকে ইমবাইবিশন বলে।

যে সকল পদার্থ পানির সংস্পর্শে এলে স্বতঃস্ফূর্তভাবে পানি শুষে / টেনে নেয়, তাকেই কলয়েডধর্মী পদার্থ বলে।

এক খন্ড শুকনা কাঠের এক প্রান্ত পানিতে ডুবালে ঐ কাঠের খন্ডটি কিছু পরিমাণ পানি টেনে নেবে৷ আমরা জানি, কলয়েড জাতীয় শুকনা বা আধা শুকনা পদার্থ তরল পদার্থ শুষে নেয়। এ জন্য কাঠের খন্ডটি পানি শুষে নিয়েছে৷ এটাই হলো ইমবাইবিশন প্রক্রিয়া। সেলুলোজ, স্টার্চ, জিলাটিন ইত্যাদি হাইড্রোফিলিক বা পানিপ্রিয় বা কলয়েডধর্মী বা কলয়েডজাতীয় পদার্থ বা দার্থ৷ এরা তরল পদার্থের সংস্পর্শে এলে তা শুষে নেয় আবার তরল পদার্থের অভাবে সংকুচিত হয়। কোষপ্রাচীর ও প্রোটোপ্লাজম কলয়েডধর্মী হওয়ায় ইমবাইবিশন প্রক্রিয়ায় পানি শোষণ করে স্ফীত হয়ে ওঠে৷ এটি পানি শোষণের একটি অন্যতম গুরুত্বপূর্ণ প্রক্রিয়া।

তথ্যসূত্র
---------

1. ↑  "Soybean seed imbibition: water absorption by seed parts."। *web.archive.org*। ২০১৬-১০-২২। Archived from the original on ২০১৬-১০-২২। সংগ্রহের তারিখ ২০২৩-০৯-২১। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

আরও পড়ুন
---------

* Muhammad Sahimi, *Flow and Transport in Porous Media and Fractured Rock,* VCH Verlagsgesellschaft mbH, Weinheim, 1995, আইএসবিএন ৩-৫২৭-২৯২৬০-৮
* M. Alava, M. Dube, and M. Rost, Adv. Phys. **53**, 83 (2004).
**উইমেন'স সানডে (আন্দোলন)** ছিল ১৯০৮ সালের ২১ জুন লন্ডনে অনুষ্ঠিত একটি ভোটাধিকার পদযাত্রা ও সমাবেশ। এটি ছিল লিবারেল সরকারকে নারীদের পক্ষে ভোট দিতে রাজি করানোর জন্য এমেলিন পাঙ্কহার্স্টের মহিলা সমাজ ও রাজনৈতিক ইউনিয়ন (ডব্লিউএসপিইউ) কর্তৃক আয়োজিত, এটিকে তখন পর্যন্ত দেশে অনুষ্ঠিত বৃহত্তম বিক্ষোভ বলে মনে করা হয়েছিল।

সারা দেশ থেকে প্রায় ৫০০,০০০ নারী ও পুরুষ এই অনুষ্ঠানে যোগদান করেছিল ও ৩০,০০০ মহিলা সাতটি মিছিলে হাইড পার্কের দিকে যাত্রা করেছিল এবং ৭০০টি ব্যানার বহন করেছিল, যার একটিতে লেখা ছিল, "শৌর্য্য নয় বরং ন্যায়বিচার"।

মিছিল
-----

ডব্লিউএসপিইউ'র কোষাধ্যক্ষ এমেলিন পেথিক-লরেন্স এই অনুষ্ঠানের আয়োজন করেন এবং প্রথমবারের মতো জনসমক্ষে ডব্লিউএসপিইউ রঙ (বেগুনি, সাদা ও সবুজ) প্রদর্শন করেছিল। নারীদের সাদা পোশাক পরতে বলা হয়েছিল এবং অনুষ্ঠানের আগে দোকানগুলি অংশগ্রহণকারীদের জন্য পোশাক প্রদর্শনের প্রস্তাব দিয়েছিল। *ডেইলি ক্রনিকল* উল্লেখ করেছে: "প্রদর্শনীতে সাদা ফ্রক লক্ষণীয় ভাবে থাকবে, তার সঙ্গে পোশাকের বেগুনি ও সবুজ রঙের প্রচুর আনুষাঙ্গিক সরবরাহ হবে"। অনুষ্ঠানের দুই দিন আগে, ১০,০০০ এরও বেশি রঙ্গিন স্কার্ফ, প্রতি স্কার্ফ দুই শিলিং ও এগারো পেন্সে বিক্রি হয়েছিল। পুরুষরা রঙিন টাই পরেছিল।

 ডরোথি র‌্যাডক্লিফ সাতটি ব্যান্ডের একটির সামনে বেগুনি, সাদা ও সবুজ পতাকা ধরে রেখেছেন
কার্যাধ্যক্ষরা সারা দেশ থেকে বিশেষ ট্রেনে লন্ডনে আসার সময় স্টেশনগুলিতে অংশগ্রহণকারীদের সাথে দেখা করেছিল। প্রায় ৩০,০০০ মহিলা সাতটি মিছিলে হাইড পার্কের দিকে যাত্রা করেছিল, যার প্রত্যেকটির নেতৃত্বে ছিলেন একজন চিফ মার্শাল, যিনি পালাক্রমে গ্রুপ মার্শাল, ক্যাপ্টেন ও ব্যানার মার্শালদের নেতৃত্ব দিয়েছিলেন। বেগুনি রঙের পোশাক পরে ও এলিজাবেথ ওলস্টেনহোলমে-এলমির সাথে এমেলিন প্যাঙ্কহার্স্ট, ইউস্টন রোড থেকে একটি মিছিলের নেতৃত্ব দেন। প্যাডিংটনে অ্যানি কেনি ওয়েলস, মিডল্যান্ডস ও ইংল্যান্ডের পশ্চিমের নারীদের নেতৃত্ব দেন। ক্রিস্টবেল পাংখার্স্ট ও এমেলিন পেথিক-লরেন্স ভিক্টোরিয়া বাঁধ থেকে একটি মিছিলের নেতৃত্ব দেন। এছাড়াও, ৫,০০০ জন কেনসিংটন থেকে পাঁচটি ব্রাস ব্যান্ড সহ মিছিল করেছিল।

তথ্যসূত্র
---------

1. ↑  Holten 2003।
2. ↑  Holten 2003; *The Times*, 22 June 1908, p. 9.
3. 1 2  Atkinson 2018।
4. 1 2 3 4  Tickner 1988।
5. ↑  "Museum of London | Free museum in London"। *collections.museumoflondon.org.uk*। সংগ্রহের তারিখ ২০২০-০৪-২০।
**ইব্রাহিম কায়পাক্কায়া** (১৯৪৯ – ১৮ মে, ১৯৭৩) ছিলেন তুরস্কের সাম্যবাদী আন্দোলনের একজন প্রধান নেতা। তিনি তুরস্কের কমিউনিস্ট পার্টি/মার্কসবাদী-লেনিনবাদীর প্রতিষ্ঠাতা ছিলেন।

১৯৭৩ সালের ২৪ শে জানুয়ারী তুরষ্কের তুন্সেলি পর্বতমালায় মিলিটারিরা এই বিপ্লবি এবং তার কমরেডদের অতর্কিত আক্রমণ করে বসে। তিনি খুব মারাত্নক আঘাত প্রাপ্ত হন এবং কাছের কমরেড আলি হায়দারকে চোখের সামনে মৃত্যুবরণ করতে দেখেন। তাকে মিলিটারি ফেলে রেখে যায় ঐ দুর্গম জায়গায় আসন্ন মৃত্যু আচ করতে পেরে। কিন্তু না, তিনি মৃত্যুর কাছে এভাবে হারতে পারেননা, শীতের তীব্রতা ও দুর্যোগ বৃদ্ধি পেলে তিনি একটি গুহায় আশ্রয় নেন এবং সেখানে ৫ দিন অতিবাহিত করেন, শেষে কোনওমতে ওখান থেকে নিকটস্ত এক গ্রামে এসে এক স্কুল শিক্ষকের কাছে আশ্রয়প্রার্থনা করলে ঐ শিক্ষক তাকে আশ্রয় দেন, কিন্তু একটি রুমে তালাবদ্ধ করে রেখে টার্কিশ মিলিটারিকে খবর দেয় এবং তারা এসে তাকে ধরে নিয়ে যায়।

তাকে ৪ মাস তুরষ্কের কুখ্যাত দিয়ারবাকির কারাগারে অবর্ণনীয় অত্যাচার ভোগ করতে হয়। একবার তাকে খালি পায়ে বরফের উপর দিয়ে ৫০কিমি হাটতে বাধ্য করা হয়েছিল এবং সেই সাথে আরও দু'সপ্তাহ কঠিন শাস্তির মধ্য দিয়ে যেতে হয়েছিল, অবশেষে শাস্তিভোগরত অবস্থায় মৃত্যুর দ্বারে পৌঁছালে মিলিটারি সদস্য তার মাথায় বন্দুক ঠেকিয়ে গুলি করে মারে। সেদিন ছিল ১৮ই মে, ১৯৭৩ সাল, আর এই মহান কমিউনিস্ট নেতার বয়স হয়েছিল কেবলই ২৪।

তথ্যসূত্র
---------

1. ↑  "İbrahim Kaypakkaya kimdir, ne zaman öldü? VİKİPEDİ"। *Ankara Meydani* (তুর্কি ভাষায়)। ১৮ মে ২০১৫। ২৮ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১ জুন ২০১৭।
2. ↑  "Who is Ibrahim Kaypakkaya?" (ইংরেজি ভাষায়)। ২৫ মে ২০১৭ তারিখে মূল থেকে আর্কাইভ করা। সংগ্রহের তারিখ ৩১ মে ২০১৭।

বহিঃসংযোগ
---------

* İbrahim Kaypakkaya - Selected Works
* "Long live Ibrahim Kaypakkaya's thought!", by the CPMLMF
* "His Name is Our Pride, His Party is Our Honor, His Doctrine is Our Guide", by the TKP/ML
**ইয়েরেভান-এভিয়া** (**Yerevan-Avia**) আর্মেনিয়ার ইয়েরেভেনের জভার্টনটস আন্তর্জাতিক বিমানবন্দর ভিত্তিক একটি ব্যক্তিগত মালিকানাধীন বিমান সংস্থা যা আন্তর্জাতিক কার্গো ফ্লাইট পরিচালনা করে। সংক্ষেপে একে Yer-Avia বলা হয়ে থাকে। ২০১০ সালের ফেব্রুয়ারি থেকে ইয়েরেভান-এভিয়া ওয়েবসাইটটি বন্ধ রয়েছে। তাই বিমান সংস্থা এখনও সক্রিয় কিনা তা পরিষ্কার নয়।

ইতিহাস
------

১৯৯৯ সালে ইয়েরেভেনের মেয়র জনাব হামবার্তসাম গালস্টিয়ান এর প্রত্যক্ষ নির্দেশনায় ইয়েরেভান-এভিয়া প্রতিষ্ঠিত হয়েছিল। এটি ব্যক্তিগত মালিকানাধীন বিমান নিয়ে আর্মেনিয়ায় প্রথম কার্গো বিমান সংস্থা ছিল। শূন্য থেকে ব্যবহারিকভাবে শুরু করে, সংস্থা স্বল্প সময়ের মধ্যে উচ্চ দক্ষ ফ্লাইট ক্রু, পাশাপাশি স্বীকৃত প্রশিক্ষণ সংস্থাগুলি দ্বারা প্রশিক্ষিত প্রযুক্তিগত এবং প্রকৌশল ভিত্তিক কর্মীদের প্রস্তুত করতে সক্ষম হয়েছিল। অতএব, প্রয়োজনীয় বিমান রক্ষণাবেক্ষণের সিংহভাগ তাদের ঘরের বেসে বাড়িতে সঞ্চালিত হচ্ছে।

গন্তব্য
-------

ইয়েরেভান-এভিয়া সি.আই.এস. এর দেশগুলিতে ফ্লাইট শুরু করেছিল। পরে এর বিস্তৃতি বাড়ানো হয়েছিল। যেসব দেশগুলোতে ইয়েরেভান-এভিয়া কার্গো পরিষেবা প্রদান করত তা হল- 

* ফ্রান্স
* জার্মানি
* বুলগেরিয়া
* ইতালি
* নেদারল্যান্ডস
* বেলজিয়াম
* চীন
* ভারত
* জায়ের
* কঙ্গো
* কেনিয়া
* মিশর
* অস্ট্রেলিয়া

এই প্রতিষ্ঠানের বিমান ইতোমধ্যে ৩৫টিরও বেশি দেশে পরিষেবা প্রদান করছে। []
[  ]

বহর
---

আগস্ট ২০০৬ পর্যন্ত ইয়েরেভেন-আভিয়া বহরের মধ্যে রয়েছে:

* 1 ইলিউশিন ইল-৭৬

সংস্থাগুলি সংযুক্ত আরব আমিরাত থেকে সিআইএস দেশগুলিতে: রাশিয়া (মূলত মস্কো), মোল্দোভা, জর্জিয়া, তাজিকিস্তান ইত্যাদি দেশে পণ্যসম্ভার ট্র্যাফিকের নিশ্চয়তা দিয়েছে সংস্থাটি has এগুলি কখনও কখনও ইউরোপ (জার্মানি, নেদারল্যান্ডস) এবং আফ্রিকাতেও যায়।

বহিঃসংযোগ
---------

* ইয়েরেভান-আভিয়া (এখন অবরুদ্ধ)

তথ্যসূত্র
---------

1. ↑  Flight International, 3–9 October 2006
রবার্ট ক্যাম্পিন (১৩৭৫/১৩৭৯-১৪৪৪), ন্যাশনাল গ্যালারি, লন্ডনের *পোর্ট্রেট অফ আ ওম্যান*, ১৪৩০-১৪৩৫-এ দেখানো একটি উইম্পল। উইম্পলটি কাপড়ের চারটি স্তর দিয়ে তৈরি করা হয়েছে এবং এর পিনগুলি মাথার উপরের অংশে দৃশ্যমান।
 মার্গারেট, লেডি ক্যামোইস (১৩১০), সেন্ট জর্জ চার্চ, ট্রটন, পশ্চিম সাসেক্সের স্মৃতিস্তম্ভ ব্রাস। এটি ইংল্যান্ডের একটি মহিলা চিত্রের প্রাচীনতম জীবিত ব্রাস।  তিনি তার গলায় একটি উইম্পল (বা গর্জেট) পরেন যা চিবুক এবং মুখের পাশে লুকিয়ে রাখে। রাজা এডওয়ার্ড তৃতীয় (১৩২৭-১৩৭৭) এর রাজত্বের শেষ পর্যন্ত পোশাকের এই শৈলী ফ্যাশনে অব্যাহত ছিল। 
**উইম্পল** হল মহিলাদের মাথার আবরণের একটি মধ্যযুগীয় রূপ, যা ঘাড় এবং চিবুকের চারপাশে ঢেকে দেওয়া কাপড়ের একটি বড় টুকরো দিয়ে তৈরি, মাথার উপরের অংশটি ঢেকে রাখে; এটি সাধারণত সাদা লিনেন বা সিল্ক থেকে তৈরি করা হয়েছিল। এর ব্যবহার প্রাথমিক মধ্যযুগীয় ইউরোপে বিকশিত হয়েছিল; মধ্যযুগীয় খ্রিস্টধর্মে একজন বিবাহিত মহিলার জন্য তার চুল দেখানো অপ্রীতিকর ছিল। একটি উইম্পল বিস্তৃতভাবে স্টার্চ করা, ক্রিজ করা এবং নির্ধারিত উপায়ে ভাঁজ করা হতে পারে। পরবর্তীতে বিস্তৃত সংস্করণগুলি তারের বা বেতের ফ্রেম দিয়ে সমর্থিত হয়েছিল, যেমন কর্নেট।

১৫ শতকে ইতালীয় মহিলারা তাদের মাথার আবরণ পরিত্যাগ করেছিল বা তারা বেণী দেখানো স্বচ্ছ গজ দিয়ে প্রতিস্থাপন করেছিল। বিস্তৃত বেণী এবং বিস্তৃতভাবে ধোয়া জামাকাপড় স্ট্যাটাস প্রদর্শন করে, কারণ এই ধরনের সাজসজ্জা অন্যদের দ্বারা সঞ্চালিত হয়েছিল। আজ একটি সাধারণ উইম্পল কিছু নির্দিষ্ট আদেশের নানদের দ্বারা পরিধান করা হয় যারা এই ঐতিহ্যগত অভ্যাস বজায় রাখে।

সাহিত্যে
--------

জিওফ্রে চসারের *ক্যান্টারবেরি টেলস* (আনু ১৩৪৩-১৪০০) এ দ্য ওয়াইফ অফ বাথ অ্যান্ড দ্য প্রিওরেসকে উইম্পল পরা চিত্রিত করা হয়েছে।

বাইবেলের কিং জেমস ভার্সন স্পষ্টভাবে ইশাইয়া ৩:২২-এ উইম্পেলকে নারীর সূক্ষ্ম সূচির তালিকার একটি হিসাবে তালিকাভুক্ত করেছে; যাইহোক, হিব্রু শব্দ *"miṭpaḥoth"* (מִטְפָּחוֹת) মানে "রুমাল"।

আরো দেখুন
---------

* হেডপিস
* হেডস্কার্ফ
* ঘোমটা
* গুইম্পে

তথ্যসূত্র
---------

1. ↑  Macklin, Herbert Walter & Page-Phillips, John, (Eds.), 1969, p.68
2. ↑  Macklin, Herbert Walter & Page-Phillips, John, (Eds.), 1969, p. 69
3. ↑  Heron, Lynford (জানুয়ারি ১৮, ২০০৩)। "Woman, Prayer & Head Covering"। Centurion Ministry। ২০১০-০৩-১৮ তারিখে মূল থেকে আর্কাইভ করা।

টেমপ্লেট:Historical clothing
**উতবা ইবনে আবু লাহাব** ( আরবি: عتبة بن أبي لهب ) ইসলামের নবী মুহাম্মাদের প্রথম চাচাতো ভাই ছিলেন।

জীবনী
-----

মক্কায় জন্মগ্রহণকারী উতবাহ ছিলেন আবু লাহাব ইবনে আবদুল-মুত্তালিব এবং উম্মে জামিল বিনতে হারবের জ্যেষ্ঠ পুত্র।  বেশ কয়েক বছর ধরে তার পরিবার মুহাম্মাদ এবং খাদিজার পাশের বাড়িতে বসবাস করত। 

আগস্ট ৬১০ খ্রিস্টাব্দের কিছুকাল আগে উতবা তার আট বছর বয়সী চাচাতো বোন রুকাইয়াকে বৈধভাবে বিয়ে করেন, যিনি ছিলেন মুহাম্মাদের চতুর্থ সন্তান ও দ্বিতীয় কন্যা। যদিও তাদের বিয়ে তিন বছরেরও কম স্থায়ী হয়। 

মুহাম্মাদ কুরআনের সূরা লাহাবের "ধ্বংস হোক আবু লাহাবের দুই হাত," তেলাওয়াত করার পর,  আবু লাহাব তার সাথে সম্পর্ক ছিন্ন করতে চেয়েছিল। যখন মুহাম্মদ "প্রকাশ্যে কুরাইশদের কাছে প্রচার করেছিলেন এবং তাদের শত্রুতা দেখিয়েছিলেন," তখন অন্যান্য কুরাইশরা আবু লাহাবের ইচ্ছার প্রতি সহানুভূতি প্রকাশ করেছিল যে মুহাম্মদের কন্যাদের নিজের খরচে না রাখার জন্য। তারা উতবাহকে বলেছিল যে তিনি যদি রুকাইয়াকে তালাক দেন, তবে তারা তাকে পছন্দের যে কোনোও মহিলা দেবে;  এবং তার বাবা তাকে আরও বলেছিলেন যে যদি সে তাকে তালাক না দেয় তবে সে তার সাথে আর কখনও কথা বলবে না।  উতবাহ উত্তর দিলেন যে তিনি সাঈদ ইবনুল আস ইবন উমাইয়ার কন্যা বা নাতনীকে পছন্দ করবেন।  কুরাইশরা রাজি হয় এবং তাই তিনি রুকাইয়াকে তালাক দেন। তখন তার বয়স প্রায় বারো, এবং বিয়ে সম্পন্ন হয়নি। 

৬৩০ সালের জানুয়ারিতে মক্কা বিজয়ের পর, উতবাহ এবং তার ভাই মুয়াত্তিব অন্যান্য মুশরিকদের সাথে মক্কার প্রান্তে প্রত্যাহার করেন। মুহাম্মদ তার চাচা আল আব্বাসকে তাদের কাছে নিয়ে আসতে বললেন। তাদের আনা হয় এবং মুহাম্মদের আমন্ত্রণে তারা ইসলাম গ্রহণ করে এবং আনুগত্যের শপথ নেয়। আল-আব্বাস মন্তব্য করেছিলেন যে তাদের ধর্মান্তরিত হওয়ার সময় মুহাম্মদের মুখ "আনন্দের প্রতিফলন" ছিল। উতবাহ ইসলামী সেনাবাহিনীতে যোগদান করেন এবং হুনাইনে যুদ্ধ করেন। তিনি তাদের মধ্যে ছিলেন যারা যুদ্ধে মুহাম্মদকে ত্যাগ করেননি। 

যাইহোক, যখন হাশিম বংশের বাকি সদস্যরা মদিনায় হিজরত করেন, তখন উতবাহ এবং তার ভাই মুয়াত্তিব মক্কায় থেকে যান। 

উতবাহের আবদ আল-ওয়াহিদ ইবনে আয়মান নামে একজন ক্রীতদাস ছিল, যাকে তার মৃত্যুর পর তার ছেলেরা বিক্রি করেছিল।

তথ্যসূত্র
---------

1. ↑  Muhammad ibn Saad. *Kitab al-Tabaqat al-Kabir*. Translated by Haq, S. M. (1967). *Ibn Sa'd's Kitab al-Tabaqat al-Kabir Volume I Parts I & II*, p. 100. Delhi: Kitab Bhavan.
2. ↑  Ibn Saad/Haq vol. 1 p. 232.
3. ↑  Alla, Ibn Ishaq (১৯৫৫)। *The Life of Muhammad or Sirat Rasul Allah*। Oxford University Press। পৃষ্ঠা 314। আইএসবিএন 0196360331।
4. ↑  Muhammad ibn Saad. *Kitab al-Tabaqat al-Kabir* vol. 8. Translated by Bewley, A. (1995). *The Women of Madina*, p. 24. London: Ta-Ha Publishers.
5. ↑  Ibn Saad/Bewley vol. 8 p. 24.
6. 1 2  Ibn Ishaq/Guillaume p. 314.
7. 1 2  Ibn Saad/Bewley vol. 8 p. 25.
8. ↑  Muhammad ibn Jarir al-Tabari. *Tarikh al-Rasul wa'l-Muluk*. Translated by Landau-Tasseron, E. (1998). *Volume 39: Biographies of the Prophet's Companions and Their Successors*, p. 64. Albany: State University of New York Press.
9. ↑  Tabari/Landau-Tasseron p. 64.
10. ↑  Bukhari 3:46:739.
**উত্তম কুমার বণিক** (জন্ম: ১২ এপ্রিল ১৯৯১; **উত্তম কুমার** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব উত্তর বারিধারা এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন।

২০১০–১১ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১২ মৌসুম অতিবাহিত করেছেন। ২০২১–২২ মৌসুমে, তিনি শেখ রাসেল হতে বাংলাদেশী ক্লাব উত্তর বারিধারায় যোগদান করেছেন।

২০১১ সালে, উত্তম বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত মাত্র ১টি ম্যাচে অংশগ্রহণ করেছেন।

প্রারম্ভিক জীবন
---------------

উত্তম কুমার বণিক ১৯৯১ সালের ১২ই এপ্রিল তারিখে বাংলাদেশে জন্মগ্রহণ করেছেন।

আন্তর্জাতিক ফুটবল
-----------------

২০১১ সালের ২৩শে মার্চ তারিখে, মাত্র ১৯ বছর ১১ মাস ১২ দিন বয়সে, উত্তম মিয়ানমারের বিরুদ্ধে ২০১২ এএফসি চ্যালেঞ্জ কাপ বাছাইপর্বে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮৬তম মিনিটে মধ্যমাঠের খেলোয়াড় মোহাম্মদ জাহিদ হোসেনের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ২–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে উত্তম মাত্র ১টি ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*১৩ মার্চ ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাংলাদেশ | ২০১১ | ১ | ০ |
| সর্বমোট | ১ | ০ |

তথ্যসূত্র
---------

1. ↑  "Bangladesh v Myanmar Live Commentary, Mar 23, 2011"। *গোল*। ২৩ মার্চ ২০১১। সংগ্রহের তারিখ ১৩ মার্চ ২০২১।

বহিঃসংযোগ
---------

* সকারওয়েতে উত্তম কুমার বণিক (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে উত্তম কুমার বণিক (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে উত্তম কুমার বণিক (ইংরেজি) উইকিউপাত্তে এটি সম্পাদনা করুন

| * দে
* স
উত্তর বারিধারা ক্লাব  – বর্তমান দল |
| --- |
| 
* ১ সাইফুল
* ২ সোহেল
* ৩ জয়
* ৪ রিমন
* ৫ ফজিলভ
* ৬ সাগর
* ৭ সুজন
* ৯ কোচনেভ
* ১০ জুয়েল (অধি:)
* ১১ আরিফ
* ১২ পাপন
* ১৩ রাকিব
* ১৪ বিশাল
* ১৫ মারুফ
* ১৬ বিপ্লব
* ১৭ ফারুক
* ১৮ রিয়াজ
* ১৯ আলি
* ২০ ফয়েজ
* ২১ রুমনন
* ২২ আজাদ
* ২৩ আসাদুল
* ২৪ উত্তম
* ২৫ রশিদ
* ২৭ মিঠু
* ২৮ জুবায়ের
* ২৯ সোহেল
* ৩০ শাহিন
* ৩১ জুয়েল
* ৩৩ ইমন
* ৩৫ আলিফ
* ৪৪ সাইদ
* ৫৫ ইউসুফ
* ৯৯ মুস্তফা
* ম্যানেজার: সোহেল

 |
**ইমিগ্রেট** একটি নিউ ইয়র্ক শহর ভিত্তিক রক ব্যান্ড যার নেতা হলেন রিচার্ড যে ক্রুস্প যিনি জার্মানীর মেটাল ব্যান্ড রামেস্টেইনের লিড গিটারিস্ট।

ইতিহাস
------

ক্রুস্প ২০০৫ সালে ব্যান্ডটা শুরু করেন যখন রামেস্টেইন ব্যান্ড সিদ্ধান্ত নেয় যে সঙ্গীত থেকে ১ বছরের মতো বিরতি নেবে।তবে অনেক সাক্ষাৎকারে রিচার্ড যে ক্রুস্প বলেন যে রামেস্টেইন ব্যান্ডের মুটার অ্যালবাম বের হওয়ার সময়ই তার মাথাতে এই বুদ্ধি ছিল।
২০০৬ সালে ৫ই সেপ্টেম্বর রামেস্টেইন ব্যান্ডের নিউজলেটারের গ্রাহকরা পান একটা মেইল যাতে বলা ছিল নতুন ইমিগ্রেট ব্যান্ড সম্পর্কে ও তাদের নিউজ লেটারে অংশগ্রহণ করতে।তাদের একটা সুযোগ দেয়া হয়েছিল নতুন গান ওয়াক আপ ডাউনলোড করার জন্য।মাই ওয়ার্ল্ড, বেবি এবং টেম্পটেশন মানের তিনটি গান তাদের ওয়েবসাইটে দেয়া ছিল। ভক্তরা বেবি গানটাকে তাদের পছন্দের সেরা গান হিসেবে নির্বাচিত করে।পরে তারা ২৯শে নভেম্বর ২০০৬ সালে ঐ গানটা ডাউনলোড করার সুযোগ পায়।  ২০০৭ সালের ২১শে মে ইমিগ্রেট ব্যান্ড তাদের অফিশিয়াল ওয়েবসাইট খোলে এবং ভক্তরা তাদের মাই ওয়ার্ল্ড গানটা ডাউনলোডের সুযোগ পায়।
ব্যান্ডের মাই ওয়ার্ল্ড গানটি ভিডিও মুক্তি পায় ওয়েবসাইটে এবং তাদের অ্যালবামের অল্প কিছু বিশেষ সংস্করণে। এই গান রেসিডেন্ট ইভিলঃএক্সটিংশন অ্যালবামের সাউন্ডট্র্যাক হিসেবে নির্বাচিত হয়।রামেস্টাইন ব্যান্ডের হালেলুজ্জা এবং মেইন্টেইল গান ২টি আগে রেসিডেন্ট ইভিল সিনেমার প্রথম ২টি পর্বে ছিল। নিউ ইয়র্ক সিটি গানটির একটা ভিডিও নির্মিত হয় যা তাদের ওয়েবসাইটে প্রকাশিত হয়। রিচার্ড ২০০৭ সালে তার এই প্রজেক্ট ছেড়ে দেয় তার আসল ব্যান্ড রামেস্টেইনে সময় দেয়ার জন্য।

বর্তমান সদস্য
-------------

* রিচার্ড যে ক্রুস্প
* হেঙ্কা জোহান্সন
* অলসেন ইনভোল্টিনি
* আর্নাদ গিরাক্স

প্রকাশিত অ্যালবাম
-----------------

* ইমিগ্রেট (২০০৭)

তথ্যসূত্র
---------

1. ↑  "Pilgrim Management – Emigrate".   ওয়েব্যাক মেশিনে আর্কাইভকৃত ২৮ ডিসেম্বর ২০১৪ তারিখে. Retrieved 2006-11-29
2. ↑  বিবিসিতে ব্রুস ডিকিনশনের রক শোতে ২৭শে জুলাই, ২০০৭ সালে রিচার্ড হাজির হন। "Herzeleid.com".   ওয়েব্যাক মেশিনে আর্কাইভকৃত ৪ অক্টোবর ২০০৬ তারিখে. Retrieved 2007-06-08

বহিঃসংযোগ
---------

* ইমিগ্রেট ব্যান্ডের অফিশিয়াল ওয়েবসাইট  ওয়েব্যাক মেশিনে আর্কাইভকৃত ৬ এপ্রিল ২০১৩ তারিখে
* ওয়েব্যাক মেশিনে আর্কাইভকৃত ৮ আগস্ট ২০১৪ তারিখে
* 
*